b'\n_START_ARTICLE_\nTellervinini\n_START_SECTION_\nUtseende\n_START_PARAGRAPH_\nMiddelsstore (vingespenn gjerne ca. 40\xc2\xa0mm), slanke sommerfugler med avrundede vinger. Kroppen er lite h\xc3\xa5rete, antennene slanke og rundt halvparten s\xc3\xa5 lange som forvingene. Vingene er svarte med store, hvite felter, st\xc3\xb8rrelsen og formen p\xc3\xa5 disse er ganske variabel. Sommerfuglene virker p\xc3\xa5fallende spinkle.\n_START_SECTION_\nLevevis\n_START_PARAGRAPH_\nTellervinini er skogsinsekter som har larver p\xc3\xa5 planteslekten Parsonsia (Apocyanaceae). Disse plantene er giftige, og sommerfuglene lagrer giften og blir dermed uspiselige eller usmakelige.'